CELEX: 22020D0080
Language: sk
Date: 2018-03-23 00:00:00
Title: Rozhodnutie Spoločného výboru EHP č. 63/2018 z 23. marca 2018, ktorým sa mení príloha IX (Finančné služby) k Dohode o EHP [2020/80]

30.1.2020   
               
               
                  SK
               
               
                  Úradný vestník Európskej únie
               
               
                  L 26/58
               
            
         ROZHODNUTIE SPOLOČNÉHO VÝBORU EHP
         č. 63/2018
         z 23. marca 2018,
         ktorým sa mení príloha IX (Finančné služby) k Dohode o EHP [2020/80]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Delegované nariadenie Komisie (EÚ) 2016/438 zo 17. decembra 2015, ktorým sa dopĺňa smernica Európskeho parlamentu a Rady 2009/65/ES, pokiaľ ide o povinnosti depozitárov (1), sa má začleniť do Dohody o EHP.
                  
               
                     (2)
                  
                  
                     Vykonávacie nariadenie Komisie (EÚ) 2016/1212z 25. júla 2016, ktorým sa stanovujú vykonávacie technické predpisy, pokiaľ ide o štandardné postupy a formuláre na poskytovanie informácií v súlade so smernicou Európskeho parlamentu a Rady 2009/65/ES (2), sa má začleniť do Dohody o EHP.
                  
               
                     (3)
                  
                  
                     Príloha IX k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V prílohe IX k Dohode o EHP sa za bod 30f (smernica Komisie 2010/44/EÚ) dopĺňa tento text:
            
                        „30g.
                     
                     
                        
                           32016 R 0438: delegované nariadenie Komisie (EÚ) 2016/438 zo 17. decembra 2015, ktorým sa dopĺňa smernica Európskeho parlamentu a Rady 2009/65/ES, pokiaľ ide o povinnosti depozitárov (Ú. v. EÚ L 78, 24.3.2016, s. 11).
                        Ustanovenia tohto delegovaného nariadenia sa na účely tejto dohody vykladajú s touto úpravou:
                        
                                     
                                 
                                 
                                    Pokiaľ ide o štáty EZVO, v druhom pododseku článku 10 ods. 1 sa za slová ‚vykonávacie akty prijaté Komisiou podľa článku 107 ods. 4 nariadenia Európskeho parlamentu a Rady (EÚ) č. 575/2013‘ vkladajú slová ‚, ktoré sa uplatňujú v EHP‘.
                                 
                              
                  
                        30h.
                     
                     
                        
                           32016 R 1212: vykonávacie nariadenie Komisie (EÚ) 2016/1212z 25. júla 2016, ktorým sa stanovujú vykonávacie technické predpisy, pokiaľ ide o štandardné postupy a formuláre na poskytovanie informácií v súlade so smernicou Európskeho parlamentu a Rady 2009/65/ES (Ú. v. EÚ L 199, 26.7.2016, s. 6).“
                     
                  
         
            Článok 2
            Znenie delegovaného nariadenia (EÚ) 2016/438a vykonávacieho nariadenia (EÚ) 2016/1212v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 24. marca 2018 pod podmienkou, že boli doručené všetky oznámenia podľa článku 103 ods. 1 Dohody o EHP (*1), alebo dňom nadobudnutia účinnosti rozhodnutia Spoločného výboru EHP, ktorým sa smernice Európskeho parlamentu a Rady 2013/14/EÚ a 2014/91/EÚ začleňujú do Dohody o EHP, podľa toho, čo nastane neskôr.
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 23. marca 2018
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 78, 24.3.2016, s. 11.
         
            (2)  Ú. v. EÚ L 199, 26.7.2016, s. 6.
         
            (*1)  Ústavné požiadavky boli oznámené.